cyanic-selkie/wikianc huggingface dataset:
Gənc türklər inqilabı
Növbəti il II Əbdülhəmidin lehinə 31 mart hadisəsi kimi tanınan monarxist əks-inqilab cəhdindən sonra o, taxtdan salındı və qardaşı V Mehmed taxta çıxdı.
Tarixi
250px|thumb|right|Ənvər bəy və Niyazi bəy 1908-ci il açıqcası. II Əbdülhəmidin hakimiyyətinin mühafizəkar siyasətinə qarşı bu müddət ərzində baş verən sosial islahatlar əks mövqedə dururdu. Osmanlı imperiyasında müstəqil liberal mühitin inkişafı həm mədəniyyəti gücləndirdi, həm də sonrakı üsyana zəmin yaratdı. Əbdülhəmidin siyasi çevrəsi bir-biri ilə sıx bağlı idi və daim dəyişirdi. Sultan 1876-cı ildən əvvəlki siyasi xətti dəyişdirdi və 1878-ci ildə Osmanlı Parlamentinin fəaliyyətini dayandırdı. Bu, Osmanlı imperiyasında özünü siyasətdə hesab edə biləcək çox kiçik bir qrupun meydana gəlməsinə səbəb oldu.
İnqilab üçün zəmin
İnqilabın əsasını II Əbdülhəmid rejiminə qarşı çıxan və konstitusiyanın yenidən tətbiq edilməsini arzulayan Gənc türklər hərəkatı idi. Sultan tərəfindən Gənc türklər hərəkatının üzvlərinin çoxu sürgün edilmişdi. Lakin buna baxmayaraq orduda zabitlərin əksəriyyəti Gənc türklərə rəğbət bəsləyirdi. Makedoniya uğrunda mübarizə, Makedoniya bölgəsindəki etnik münaqişə, orada yerləşən bir çox ordu zabitinə dövlətin köklü islahatlara ehtiyacı olduğunu anlamağa imkan verdi. Gənc türklər Osmanlı imperiyasının etnik qrupları arasında milli birlik ideyası olan osmanlılıq üçün demokratikləşmənin tələb olunduğuna dair yekdil fikirdə olsalar da, sonrakı islahatlar onlarda fikir ayrılığına səbəb oldu.
Şahzadə Mehmed Səbahəddin bəyin (İsveçrədə sürgündə idi) başçılıq etdiyi liberallar daha rahat idarəetmə forması ilə yanaşı, Laissez-faire (dövlətin iqtisadiyyata müdaxilə etməmə forması) iqtisadiyyatı tərəfdarı idilər. Onlar həmçinin imperiya daxilindəki azlıqlar arasında məşhur olan müxtəlif etnik qrupların muxtariyyət istəyini dəstəkləyir,"şəxsi hüquq"la bağlı müstəqil məhkəmənin tətbiqini vacib sayırdı.
İttihad və Tərəqqi Komitəsinin (İTK) nəzdində lideri Əhməd Rzanın Parisdə sürgündə olan daha nüfuzlu Gənc türklər fraksiyası təşkil edildi. Gənc türklər türklərin hakim olduğu güclü Osmanlı imperiyası arzulayırdılar. 1905-ci ildən Gənc türklər Osmanlı hökuməti daxilindəki bir çox quruma sıza bildilər, onların əksəriyyəti Osmanlı Üçüncü Ordusunun gənc zabitləri idi.
İnqilab
İnqilaba səbəb olan hadisə 1908-ci ilin iyununda Böyük Britaniya kralı VII Eduard və Rusiya çarı II Nikolay arasında Baltikyanı Reval limanında baş tutan görüş idi. Görüşdə hər iki imperator dünyanın, o cümlədən Osmanlı imperiyasının bölüşdürülməsi məsələsini müzakirə etdilər. Bu hadisə gənc türklərə inqilab üçün təkan oldu. Onlar Rusiya və İngiltərənin Osmanlı torpaqlarını öz aralarında bölüşdürmək niyyətlərinin qarşısını almaq məqsədilə üsyana müəyyən olunmuş vaxtdan əvvəl başlamağı qərara aldılar, İlk çıxış Makedoniyanın Resen şəhərində başlandı. Şəhərin komendantı leytenant Əhməd Niyazi bəy 1908-ci il iyulun 3-də üsyan bayrağı qaldıraraq, öz dəstəsi ilə dağlara çəkildi. İyulun 6-da Ənvər bəyin komandanlığı altında olan digər hərbi dəstə də üsyançılara qoşuldu. Üsyan Ədirnədəki hərbi hissələri də əhatə etdi. Hökumətin üsyançıları ram etmək səyləri boşa çıxdı. Əhali və bütün ordu üsyançılar tərəfinə keçdilər.
"İttihad və tərəqqi" cəmiyyətinin Mərkəzi Komitəsi 1908-ci il iyulun 23-də Makedoniyanın Saloniki, Monastır və başqa iri şəhərlərində təşkil etdiyi izdihamlı mitinqdə konstitusiyanın bərpa edilməsi barədə uitimatum qəbul etdi. Sultana göndərilən ultimatumda bildirilirdi ki, əgər üç günə qədər konstitusiya bərpa olunmazsa, İstanbul üzərinə hərbi hücum təşkil olunacaqdır.
1908-ci ilin iyulunda "Gənc türklər" inqilabına rəhbərlik edən "İttihad və Tərəqqi" partiyası Sultan II Əbdülhəmidin ləğv etdiyi 1876-cı il konstitusiyasının bərpa olunduğunu elan etdi. İyulun 24-də İstanbul əhalisi və şəhər qarnizonunun üsyançılar tərəfinə keçdi. Vəziyyətin çıxılmaz olduğunu görən II Əbdülhəmid həmin gün 1876-ci il Konstitusiyasının bərpası və tezliklə parlament seçkiləri keçirilməsi barədə fərman imzaladı. Türkiyə konstitusiyalı monarxiya elan olundu. Bu hadisə Türkiyə tarixinə gənc türklər inqilabı və ya 23 iyul inqilabı kimi daxil oldu.
Gənc türklər öz təəssübkeşlərindən ibarət hökumət təşkil etdilər. 1908-1909-ci illərdə bu hökumətlərə Səid Paşa, Kamil Paşa və Süleyman Paşa başçılıq etdilər. 1908-ci il noyabrın 2-də parlamentin ilk iclası çağırıldı. Parlamentə seçilmiş deputatların (250 nəfər) yarıdan çoxu (150 nəfəri) Gənc türklərdən idi. Məclisdə çoxluq təşkil edən Gənc türklər inqilab ərəfəsində verdikləri vədlərinə (aqrar islahatı, fəhlələrin vəziyyətini yaxşılaşdırmaq, milli azlıqlara muxtariyyət vermək, xarici kapitalı məhdudlaşdırmaq və s.) əməl etmədiklərindən onların sosial bazaları getdikcə zəiflədi. Bundan istifadə edən II Əbdülhəmid tərəfdarları 1909-cu il aprelin 13-də hərbi çevriliş edib hakimiyyəti ələ keçirdilər. II Əbdülhəmid ingilislərin himayə etdiyi "Əhrar" (liberallar) partiyası və ruhanilərin "İttihadı müsəlman" (Müsəlman cəmiyyəti) təşkilatı ilə birlikdə İstanbul hərbi qarnizonu komandanlığının köməyi ilə çevriliş edərək hakimiyyəti tamamilə öz əlində topladı. Gənc türklər İstanbulu tərk etməli oldular. Lakin çevriliş xalqın əksəriyyəti tərəfindən rəğbətlə qarşılanmadı. Makedoniyaya qaçmış gənc türklər əsas dayaqları olan Üçüncü ordunu ("Hərəkət ordusu") İstanbul üzərinə yeritdilər. 1909-cu il aprelin 27-də II Əbdülhəmid taxtdan salındı. İttihad və Tərəqqi cəmiyyətinin söz sahibi olduğu Məclis-i Məbusan II Əbdülhəmidin yerinə Mehmed Rəşad Əfəndini V Mehmed adı ilə taxta çıxarmağa qərar verdi.
Erməni əsilli ABŞ tarixçi Ronald Qriqor Süni hesab edir ki, inqilab heç bir xalq dəstəyinə malik deyildi və əslində “Balkanlarda hərbi zabitlərdən və mülki fəallardan ibarət kiçik bir qrup tərəfindən dövlət çevrilişi idi”.
Nəticəsi
"İttihad"çılar hakimiyyəti ələ aldıqdan sonra ölkədə sultan hakimiyyəti dövründəkindən fərqlənməyən, hətta daha sərt siyasət yeritməyə başladılar. Onlar ordunu da siyasətə qarışdırırdılar. Nəticədə, Osmanlı ordusunda zabitlərin böyük əksəriyyəti ya ittihadçı, ya da onlara qarşı müxalifətdə idilər. Zabitlərin bir-birlərinə qarşı düşmənçilik etməsi ordunun döyüş qabiliyyətini itirməsinə səbəb oldu. Bundan əlavə, yeritdikləri səbatsız siyasət nəticəsində "ittihad"çılar xaricilərin Osmanlı dövləti üzərinə ayaq açmasına şərait yaratdılar. İki Avropa gücü Osmanlının Balkanlarda suverenliyini azaltmaqla xaosdan istifadə etdi. De-yure Osmanlı vassalı olan, lakin de-fakto formal olaraq müstəqil olan Bolqarıstan oktyabrın 5-də müstəqilliyini elan etdi. Ertəsi gün Avstriya-Macarıstan, əvvəllər de-yure Osmanlı ərazisi olan, lakin faktiki olaraq Avstriya-Macarıstan tərəfindən işğal edilmiş Bosniya və Herseqovinanı rəsmən ilhaq etdi.
Gənc Türk hərəkatı zaman keçdikcə populyarlığını itirdi və 1913-cü il Ənvər Paşa dövlət çevrilişindən sonra konstitusiya əhəmiyyətini itirdi.
Mədəni və beynəlxalq təsir
Hüseyn Hilmi Paşa hökuməti Gənc türklər inqilabının anılması, Konstitusiyanın ikinci dəfə Osmanlı imperiyası və Türkiyə Cümhuriyyətində İyd-i Milli (Milli Bayram) kimi tanınan milli bayram kimi elan edilməsi haqqında qanun verdi. 1909-cu ildən başlayaraq hər il iyulun 23-də qeyd olunmağa başlansa da, 29 oktyabr 1923-cü ildə Türkiyə Cümhuriyyətinin elan edilməsi və Cümhuriyyət bayramı ilə əlaqədar olaraq bayramın əhəmiyyəti azaldı.
Bəzi icmalarda, məsələn, yəhudilər (məs. İslam Avropası və Şimali Afrikadakı yəhudilər və Türkiyədəki yəhudilər) Gənc Türkləri təqlid edən islahatçı qruplar mühafizəkar hakim elitanı sıxışdırıb, onların yerinə yeni islahatçı elitanı qoydular.
Əvvəllər qanunsuz sayılan Erməni İnqilabi Federasiyası Osmanlı imperiyasında erməni icmasının əsas nümayəndəsi oldu. O, 1908-ci ildən əvvəl tacirlərdən, sənətkarlardan və din xadimlərindən ibarət olan erməni elitasını əvəz etdi.
İnqilab və Gənc türklər hərəkatının fəaliyyəti digər müsəlman ölkələrinə çox təsir etdi. İstanbuldakı fars icması İran İttihat və Tərəqqi Komitəsini təsis etdi. Gənc Buxara hərəkatının liderləri Gənc Türk İnqilabından dərin təsirləndilər və onu örnək kimi gördülər. Hindistan müsəlmanları, təşkilata üzv qəbul edilənlərə Gənc türklərin andını verməklə onları təqlid edirdilər.
Mədəniyyətdə
Türkiyədə və xarici ölkələrdə Gənc türklər inqilabını özündə əks etdirən xeyli sayda kitab və əsərlər yazılmışdır. İnqilab barədə bədii və sənədli filmlərin çəkilməsi son 100 ildə diqqətdə oub. Skott Vesterfeldin 2010-cu il alternativ tarix romanı "Behemot"da 1908-ci il Gənc türklər inqilabı uğursuzluqla nəticələnir və I Dünya müharibəsinin başlanğıcında yeni bir inqilabı alovlandırır.
Xios qətliamı
thumb|[[Ejen Delakrua tərəfindən 1824-cü ildə çəkilmiş "Xios qətliamı" əsəri.]]
Xios qətliamı — 1822-ci ildə, Yunanıstan İstiqlaliyyət müharibəsi zamanı Osmanlı qoşunları tərəfindən Xios adasında on minlərlə yunanın öldürülməsi hadisəsi. Ətraf adalarda yaşayan yunanlar Xios adasına gələrək ada əhalisini üsyana qoşulmağa təşviq etmişdilər. Buna cavab olaraq Osmanlı əsgərləri adaya eniş etmiş, minlərlə insanı qətlə yetirmişdir. Xristianların qətliamı beynəlxalq ictimaiyyətin narazılığına səbəb olmuşdu.
Hişam Əl-Otaibi
Hişam Əl-Otaibi (1946 – 4 Yanvar 2017) — Küveytli siyasətçi. Əl-Otaibi 1998-ci ildən 1999-cu ilə qədər Küveytin Maliyyə və Sənaye naziri vəzifəsində çalışmışdır.
O, 1990-cı illərdə Küveyt Fond Birjasının Baş Direktoru vəzifəsində çalışmışdır. Sonralar Hişam Əl-Otaibi 1998-ci ildən 1999-cu ilə qədər Küveytin Maliyyə və Sənaye naziri vəzifəsində çalışmışdır. Bundan əlavə, Əl-Otaibi Küveytdə, Böyük Britaniyada bir sıra beynəlxalq firma və təşkilatların bir sıra vəzifələrində çalışmışdır. O cümlədən Küveyt Qazma Şirkətinin və Küveyt Beynəlxalq İnvestisiya Şirkətinin direktoru olmuşdur.
Hişam Əl-Otaibi 4 yanvar 2017-ci ildə 70 yaşında vəfat etmişdir.
Kürdlərdə sələfilik
Kürdlərdə sələfilik — Kürdüstan regionunda kürdlərin tətbiq etdiyi sələfi hərəkatının tarixi. Kürdüstanda sələfiliyin tarixi həmhüdud deyil və Kürdüstanın hansı hissəsindən asılı olaraq fərqli bir tarixə malikdir.
Suriya Kürdüstanında
İslam Dövlətinin güclənməsindən sonra Suriya Kürdüstanında sələfilik ümumiyyətlə birmənalı qarşılanmır. XMB və QMB-nin də daxil olduğu ŞŞSMİ və SDQ, həmçinin müttəfiqləri PKK-nın dəstəyi ilə bölgəni və xalqı dünyəviləşdirmək, qərbləşdirmək və liberallaşdırmaq cəhdi ilə sələfiliyə qarşı sərt əməliyyatlar həyata keçirmişdi. Suriya Kürdüstanından iki kürd sələfi hərəkatı var, məsələn, Kürd Salahəddin Hərəkatı və Kürd İslam Cəbhəsi. Bu qrupların hər ikisi özlərini kürd hərəkatı hesab edir və hər ikisi daim kürdlərin özlərinin, onların hüquqlarının və kürd dilinin qorunmasının prioritet olduğunu bəyan edirlər, lakin onların hər ikisi populyar deyildi və Kürd İslam Cəbhəsi dəstəyin olmaması səbəbindən ləğv olunmuşdur.
Türkiyə Kürdüstanında
Cənub-şərqi Anadoluda kürdlərin çoxluq təşkil etdiyi bölgələr türklərin çoxluq təşkil etdiyi bölgələrə nisbətən daha dindar və mühafizəkar olması ilə tanınır və bu, çox vaxt radikallaşmaya səbəb olur. 2010-cu illərdən Bingöl və Adıyamandan gələn kürd dalğası sələfiliyi qəbul edir. Bingöl əvvəllər Kürd Hizbullahının qalası idi və kürdlərin çoxluq təşkil etdiyi başqa bir şəhər olan Adıyaman isə əvvəllər tütünçülüyü ilə tanınırdı. Baxmayaraq ki, şəhər daha sonra Türkiyənin ən ölümcül terror kamerasına sahib olan yeni və bədnam bir şöhrət qazanmışdı. 2014–2015-ci illər arasında Bingöldən olan 45 ailə öz ailə üzvlərindən birinin İslam Dövlətinə qoşulmaq üçün Suriya və ya İraqa getdiyi barədə Türkiyə rəsmilərinə xəbərdarlıq etmişdir. Bingöldə təhsil almağa gedən diyarbakırlı bir tələbə "Kimsə təəccüblənməsin. Bingöldə və başqa yerlərdə kürdlərin radikallaşması İslam Dövlətinin yaranmasından çox əvvəl başlayıb" demişdir. Hamısı İslam Dövlətinə qoşulmasa da, Türkiyədən bəzi kürdlər sələfi təşkilatı olmaqla yanaşı, həm də kürd hərəkatı olan Kürd Səlahəddin Hərəkatına qoşulmaq üçün Suriyaya getmişdilər. Sələfi kürdləri digər sələfilərlə birlikdə hətta hakim Ərdoğanı və AKP-ni kafir hesab edirdilər.
Vasif Əsgərov
Vasif Əsgərov — həkim, tibb elmləri doktoru, professor.
Həyatı
Əsgərov Vasif Fətulla oğlu 15 aprel 1929-cu ildə Naxçıvan şəhərində anadan olub.
Təhsili
1952-ci ildə N.İ.Piroqov adına 2-ci Moskava Tibb İnstitutunu bitirib. 1956-ci ildə həmin institutun aspiranturasını bitirib.
Elmi fəaliyyəti
1959-ci ildə Azərbaycan Tibb Universitetində çalışır; 1969-ci ildən Azərbaycan Tibb Universiteti uşaq-yolxucu xəstəlikləri kafedrasının müdiri olub. Tədqiqatları, əsasən diri virus vaksinlərinin (qızılca, poliomielit və təbii çiçək əleyhinə), qızılca infeksiyasının uşaq orqanizminin qeyri-spesifik və postvaksional immunoloji reaktivliyinə təsirinə və s. məsələlərə həsr edilmişdir. 250-dən çox elmi əsərin, tədris-metodiki vəsaitin müəllifidir. Virusoloqların 2-ci Ümumdünya (Budapeşt, 1971),pediatr-infeksionistlərin Ümumdünya (Filippin,1999) konqreslərində və s.qurultay və konfanslarda məruzə etmişdir.
Sovet İttifaqı dövründə
1970 — səhiyyə əlaçısı
Müstəqillik dövründə
2000 — 🇦🇿 "Tərəqqi" medalı
2009 — 🇦🇿 Azərbaycan Respublikasının əməkdar həkimi
Kitabları
"Yolxucu xəstəliklər"(Bakı.,1993)
NGC 5366
NGC 5366, Yeni Baş Kataloqda qeydə alınmış qalaktikadır. Göy üzündə Qız bürcü istiqamətində yerləşir. S0-a tipli. tərəfindən ildə 38.1 sm (15 inç) ölçülü  vasitəsilə kəşf edilmişdir.
Skarboro
Skarboro (ing Scarborough [skɑrbəroʊ]) — Toronto, Ontario və Kanada şəhərlərinin şərq hissəsində yərləşən şəhərdir.1998-ci ildə Toronto ilə birləşən keçmiş Scarborough şəhəri, bələdiyyə, ərazisinə daxildir. Cənubda Stills prospekti şimal və River Rouge ilə şərq və Pickering şəhərində, Victoria Park Avenue qərbə Lake Ontario ilə həmsərhəddir. Cənubda Ontario gölü, qərbdə Victoria Park prospekti ilə, şimalda Stilz prospekti ilə, şərqdə isə Ruj çayı və Pikerinq şəhəri ilə sərhəddir. 1954-cü ildə Skarboro beş rayondan biri kimi Böyük Britaniyanın, Toronto, hissəsi oldu və 1983-cü ildə şəhər statusunu aldı. 200-dən çox ildən bəri, müxtəlif mədəniyyət cəmiyyətləri ilə kiçik bir kənddən böyük bir şəhərə qədər böyüdü. 1796-cı ildə Skarboro, Şimali Yorkşir şəhərinin ingilis şəhəri olan Elizabet Simko tərəfindən adlandırılmışdır. O, Skarboro tərəfindən öz vətənində ağ rəngli süxurları xatırladırdı.
Skarboro'daki bəzi bölgələr Kanadaya yeni göçmenler arasında populyardı. Nəticədə, Skarboro Böyük Torontonun ən müxtəlif və çoxmədəniyyətli ərazilərindən, eləcə də müxtəlif dini qruplar üçün evlərdən biridir. Skarboro bütün Toronto arasında ən yaşıl rayon elan edildi. .
Əhalisi
632,098 (2016)
300px|thumb|right|Skarboro Ticarət Mərkəzi 300px|thumb|left
Mədəniyyət
Skarboroya əsaslanan çox media həftəlik və ya aylıq buraxılırdı. Ən erkən qəzet, 1930-cu ilə qədər davam edən 1921-ci ilin sentyabrından başlayan həftəlik nəşr olunan "Xəbər və Skarboro reklamı" idi. Digər qısamüddətli qəzet və jurnallar "Müəssisə" (1945-1966), "Skarboro-mail" (1946-1955) və "Xəbərlər" (1952-1995) və 54-cü jurnal (2005-2009) daxil idi. Kanadanın ən böyük alış-veriş mərkəzləri siyahısına görə Skarboro Ticarət Mərkəzi, Scarborough Town Center, ölkədəki ən böyük 10-cu və GTA dördüncü böyükdür. Bu, Scarborough Civic Center, Albert Campbell Square və Consilium Place yanında yerləşir.
Təhsil
Scarborough'un ilk məktəb binası 1805-ci ildə Thomson kəndində açıldı. 1847-ci ildə Egerton Ryerson 11 məktəb bölgəsinin yaradılmasını tövsiyə etdi. 1904-cü ilədək, qəsəbədə 28 məktəb tikilib. 1914-cü ildə Agincourt Davamlılıq Məktəbi 12-ci sinifdən təhsil ibarətdi. Aikkurta Collegiate İnstitutu və Akademiya. R. K. Kinq bu Scarborough ən qədim liseyləri olduğunu iddia edir. Kollec institutu Avinkourt 1915-ci ildə Asinkurun davam etdirdiyi məktəb kimi açılmışdır. 1954-cü ildə orta məktəbə çevrildi. Akademiyası. R. Kral 1922-ci ildə açıldı, Scarborough Liseyi Scarborough ərazisində ilk orta məktəb olmuş və 1930-cu illərdə bir kollegiya olmuşdur.
Cövdət Camal
Cövdət Camal- Qarabağın məşhur Sarıcalılar nəslindən olan tanınmış rəssam, Heydər Camalın atası
Həyatı
Cövdət Camaldır. Hazırda həyatda olan C.Camal Şuşada doğulub və sonradan Rusiyaya köçüb. II Cahan savaşı zamanı məşhur sovet marşalı G. Jukovun rəssamlarından biri olub. 1941-ci ildə Moskvada rəssamlıqla bağlı təhsil alıb
Dotan (Alabama)
Dotan  /<span title="/ˈ/ primary stress follows">ˈ d <span title="/oʊ/ long 'o' in 'code'">oʊ <span title="/θ/ 'th' in 'thigh'">θ <span title="/ən/ 'on' in 'button'">ən /   ABŞ-nin Alabama ştatının cənub-şərq küncündə, Corciya sərhəddindən 32 km qərbdə və Florida sərhəddindən 26 km şimalda yerləşən şəhər. Deyl və Henri qraflığına qədər uzanan şəhər Hyuston qraflığının inzibati mərkəzidir. Adı Yaradılış 37:17: "Dotana gedək." ifadəsindən götürülmüşdür. 2010-cu il əhalinin siyahıyaalma məlumatına əsasən şəhərin əhalisi 65,496 nəfərdir.
Xairici keçidlər
Dotan Ceniva, Henri və Hyuston qraflıqlarını əhatə edən Dotan Metropoliten Statistik Sahəsi nin əsas şəhəridir; Deyl qraflığına uzanan kiçik bir hissəsi isə Enterprays-Ozark Mikropolitan Sahəsinə aiddir. 2010-cu ildə Dotan metropoliten ərazisinin ümumi əhalisi 145,639 nəfər olmuşdur. The city serves as the main transportation and commercial hub for a significant part of southeastern Alabama, southwest Georgia, and nearby portions of the Florida Panhandle. Since approximately one-fourth of the U.S. peanut crop is produced nearby, with much of it being processed in the city, Dothan is sometimes referred to as "The Peanut Capital of the World". Dothan also hosts the annual National Peanut Festival at the dedicated "Peanut Festival Fairgrounds".
İlk illər
İndiki Dotan ərazisində min illərlə yerli xalqların mədəniyyətləri mövcud olmuşdur. Qədim zamanlarda bu ərazini əhatə edən geniş şam meşələri ovculuq və toplayıcılıqla məşğul olan Alabama və Krik hindu qəbilələri tərəfindən zəbt olunmuşdu. Bu qəbilələr yüksək inkişaf etmiş mədəniyyətə malik olmuş, iki yolun kəsişməsində yerləşən bulağın yaxınlığnda ticarət məqsədi ilə görüşlər təşkil edirdilər.
1763-1783-cü illər arasında Dotan ərazisi Britaniya Qərbi Floridasının bir hissəsi olmuşdu. European-American settlers moving through the area during the late 18th and early 19th centuries discovered the Indian spring, naming it "Poplar Head". Most felt that the sandy soil common to this region would be unsuitable for farming, so they moved on. A crude stockade was constructed on the Barber Plantation, where settlers could take refuge whenever they felt threatened. This fort disappeared by the 1840s, after the end of the Indian Wars in Alabama and the removal of most members of the Five Civilized Tribes to Indian Territory west of the Mississippi River. <sup class="noprint Inline-Template Template-Fact" style="white-space:nowrap;">[<span title="This claim needs references to reliable sources. (August 2009)">citation needed ] Some Indians stayed in the region, becoming state and US citizens by giving up their tribal membership.
Genişlənmə və inkişaf
thumb|Foster küçəsindən Dotanın mərkəzi görünüşü.
Coğrafiyası
Dotan Alabamanın cənub-şərqində, Hyuston qraflığının şimal-qərbində yerləşir. Şəhərin hüdudları şimalda Henri qraflığına və şimal-qərbdə Deyl qraflığına qədər uzanır. ABŞ Siyahıyaalma Bürosu məlumatına görə şəhərin ümumi ərazisi 89.7 square miles (232.4 km 2 ) olub bundan 89.4 square miles (231.5  km 2 ) quru və 0.31 square miles (0.8  km 2 ) və ya 0.36%-i sudur.
İqlim
Dothan has a humid subtropical climate (Köppen Cfa). This produces hot, humid summers and generally mild winters, with average high temperatures ranging from 92 °F (33  °C) in the summer to 59  °F (15  °C) high during winter. Snowfall is an extremely rare event – a two-inch snowfall occurs about once every ten years, which results in a yearly average of 0.2 inches (5.1 mm). Tornadoes are a frequent risk during the spring, summer and fall; the city's tornado activity is slightly below the Alabama state average, but 79% above the U.S. average.
Hökumət
thumb|Dotanda Hyuston Qraflığı Məhkəmə Binası
Təhsil
The majority of K-12 students in Dothan and Houston County attend Dothan City Schools, or Houston County Schools. Others attend local private schools such as Houston Academy, Providence Christian School, Northside Methodist Academy, Emmanuel Christian School, or Westgate Christian School. Institutes of higher education include Fortis College, Troy University Dothan Campus, Wallace Community College, Bethany Divinity College & Seminary, and the Alabama College of Osteopathic Medicine.
Hava limanı
Hava limanı Milli Hava Xidmətinin yerli hava müşahidə stansiyası kimi xidmət edir.
İqtisadiyyat
Dotanda iki xəstəxana mövcuddur : Southeast Alabama Medical Center şəhərin yeganə ictimai xəstəxanasıdır və şəhərin cənub-şərqində yerləşir. Dotanın qərbində yerləşən Flowers Hospital isə özəl xəstəxanadır. Southeast Alabama Medical Center 18 may 2010-cu ildə ştatın 400 nəfərlik ilkin yardım həkim çatışmazlığını həll etmək məqsədi ilə Alabamanın ilk Sümük Xəstəlikləri Tibb Kollecinin tikintisini başladığını elan etdi. The Alabama College of Osteopathic Medicine, ACOM, 29 iyul 2013-cü ildə təsis edilmiş və 2017-ci ildə ilk məzunlarını verəcəkdir. 110,000-square-foot (10,000 m 2 ) əraziyə malik müəsisənin 2007-ci ildə 100 milyon $-dan artıq iqtisadi təsirə malik olacağı düşünülür.
Dotan çoxsahəli iqtisadiyyata malikdir. Agriculture is the largest industry, though retail sales and restaurants have experienced a rapid growth in recent years. Although peanut production remains a mainstay of the agricultural sector, cotton is gaining in importance. Tomato production is locally significant as well, especially in the nearby town of Slocomb, which styles itself "the Tomato Capital of the World".
Əsas işəgötürənlər
Şəhərin 2011-ci il Kompleks İllik Maliyyə Hesabatına görə, əsas işəgötürənlər bunlardır :
Vatnajökull Milli Parkı
Vatnajökull Milli Parkı — İslandiyadakı üç milli parkdan biridir. Bütün Vatnajökull buzlaqlarını və ətrafındakı geniş əraziləri əhatə edir. Bunlara cənub-qərbdəki Skaftafell və şimalda Jökulsargljufurda mövcud olan milli parklar daxildir. Vatnajökull Milli Parkı bənzərsiz keyfiyyətlərə, eyni zamanda çayların, buzlaqların, vulkanik və geotermal qüvvələrin yaratdığı geniş mənzərə xüsusiyyətlərinə malikdir.
Vatnajökull Milli Parkı 5 iyul 2019-cu ildə Dünya İrsi Ərazisi olaraq qeyd edilmişdir.
Tarixi
Vatnajökull Milli Parkı 7 iyun 2008-ci ildə yaradılıb. Park qurulduqda 12000 km2 ərazini əhatə edirdi. Lakin Lakagiqar, Lanqisjor, Krepputunqa və Jökulsarlon (ətraf əraziləri daxil olmaqla) əlavələri ilə parkın sahəsi genişləmişdir. Hal-hazırda parkın sahəsi 14,141 km2dir. Park İslandiyanın təxminən 14% -ni əhatə edərək Avropanın ikinci ən böyük milli parkına çevrilmişdir.
Coğrafiya və geologiya
Vatnajökull Avropanın qütb xaricindəki ən böyük buzlağıdır. Səthi sahəsi 8,100 km2dir. Qalınlığı 400-600 m, ən çoxu 950 m olan buzlaq buz çox dağları, dərələri və yaylaları gizlədir. Buzlağın bəzi aktiv mərkəzi vulkanları gizlədir. Onlardan ən böyüyü Baurdarbunga və ən fəal isə Grimsvötndür. Buz təbəqəsi dəniz səviyyəsindən 2000 m-dən çox yüksəkliyə qalxsa da, buzlağın əsası dəniz səviyyəsindən 300 m aşağı olan ən aşağı nöqtəyə çatır. Buz təbəqəsi dəniz səviyyəsindən 2000 m-dən çox yüksəkliyə qalxsa da, buzlağın əsası dəniz səviyyəsindən 300 m aşağı olan ən aşağı nöqtəyə çatır. İslandiyanın heç bir yerində Mirdalsjökull buzlağı istisna olmaqla, Vatnajökullun cənub tərəfində dənizə artıq yağış və su axmır. Buzlağı əhatə edən mənzərə son dərəcə müxtəlifdir. Şimal yüksəklikləri güclü axınları olan buzlaq çayları ilə bölünür. Askya, Querkfjöll və Snofell vulkanları, eləcə də vulkanik dağ Herdubreyd bu ərazidən yuxarı qalxır. Bir zamanlar, nəhəng buzlaq selləri şimal hissədəki Jokulsarqlufur kanyonunu meydana gətirmişdir. Vatnajökullun cənub tərəfi bir çox yüksək dağ silsilələri ilə örtülüdür. Buzlağın cənub hissəsi Mərkəzi Örafajökull vulkanını və İslandiyanın ən yüksək zirvəsi olan Hvannadalshnukuru əhatə edir. Yüksək buz ilə örtülü Skaftafellin bitki vahidi Skeydara çayının qərb tərəfində qorunan qara qumlarla əhatəlidir. Vulkanik aktivlik 1783–1784-cü illərdə lava püskürmələrini, Vatnajökullun qərbindəki mənzərəsini də xarakterizə edir. Buzlağın şimal-qərbindəki Vonarskard rəngarəng yüksək temperaturlu bir bölgə olub, şimali və cənubi İslandiya arasındakı su hövzəsidir.
İqlimi
Milli Parkın müxtəlif yüksəkliklərlə əhatə etdiyi geniş bir ərazidə hava əhəmiyyətli dərəcədə dəyişə bilər. Vatnajökull buz örtüyünün cənubundakı aşağı ərazilərdə yağıntılar çoxdur. İldə 1000 mm-dən 3000 mm-ə qədərdir. Temperaturlar yayda 10 ° C ilə 20 ° C arasında dəyişir, qışı isə daha sakit keçir. Dağlarda və buz örtüyünün özündə illik yağış 4000 ilə 5000 mm arasında ola bilər, əksər hissəsi qar şəklində olur. Sərt bir qışdan sonra Örafajökullda qarın dərinliyi 10 m ilə 15 m arasında olur. Qarların bir hissəsi əriyir, qalan hissəsi isə buzlaq buzlarını əmələ gətirir. Bu proses Vatnajökull buz örtüklərinin qar xəttində baş verir.
Les Lazarovitz
Les Lazarovitz (Oktyabr 2, 1941 – Yanvar 6, 2017) — ABŞ-lı səs rejissoru. Onun Ən yaxşı səs miksajı nominasiyasında iki dəfə Oskar mükafatını əldə etmək üçün namizədliyi irəli sürülmüşdür.
Lazarovitz 6 yanvar 2017-ci ildə 75 yaşında xərçəng xəstəliyindən Floridada vəfat etmişdir.
Əbu-Dabi əmirliyi
Əbu-Dabi əmirliyi — (إمارة أبو ظبي) — Birləşmiş Ərəb Əmirliklərinin tərkibinə daxil olan ən iri əmirlik.
Paytaxtı, eyni zamanda Birləşmiş Ərəb Əmirliklərinin paytaxtı olan Əbu-Dabi şəhəridir. Ərazisi — 67 340 кm², əhalisi — 1 975 000 nəfər (2008-ci il). Əbu-Dabi ölkənin 70 % ÜDM təmin edir.
Əmirliyin Əl-Ayn şəhəri ölkənin əhali sayına görə ikinci şəhəridir.
Qotye Lloris
Qotye Lloris (18 iyul 1995-ci ildə anadan olub) — Nitsa klubundan icarə əsasında Liqa 2 təmsilçilərindən olan Qazelek Ayaçço müdafiənin mərkəzində çıxış edən peşəkar Fransa futbolçusudur.
Şəxsi həyatı
Qotye Fransa milli futbol komandasının qapıçısı və kapitanı olan Huqo Llorisin cavan qardaşıdır.
Züğürt Ağa (film, 1986)
Züğürt Ağa — Nesli Çölgeçenin rejissorluğu ilə 1985-ci ildə çəkilmiş Türkiyə istehsalı dram filmi.
Süjeti
Filmdə Türkiyədə feodalizmin süqutundan bəhs edilir. Burada Şənər Şenin canlandırdığı Züğürt Ağa obrazı Haraptar kəndində ev sahibidir. Sonradan kəndə işləmək üçün gələn hiyləgər Kekeç Salman quraqlıq səbəbilə kifayət qədər məhsul yığa bilməyən kənd camaatını Ağanın mallarını oğurlayıb bu malları sataraq İstanbula köçmələrini təşkil edir. Əlində az olan, mərabəsini itirən Ağa kənddən şəhərə köçmüş, ailəsi ilə birlikdə İstanbulda yeni həyat qurmağa çalışmışdır.
Rusif Hüseynov
Rusif Şakir oğlu Hüseynov — Azərbaycan araşdırmaçısı,  siyasi eksperti. O, Topçubaşov Mərkəzinin həmtəsisçisi və direktoru, eləcə də "The Politicon" onlayn siyasi jurnalının həmtəsisçisi və baş redaktorudur. Əsas maraqları post-sovet ölkələrində ictimai-siyasi proseslər, dondurulmuş münaqişələr, etnik azlıqlar olub, tədqiqat regionları isə əsasən Şərqi Avropa, Orta Şərq, Qafqaz və Mərkəzi Asiyanı əhatə edir.
Həyatı və fəaliyyəti
Rusif Hüseynov 24 avqust 1987-ci ildə Azərbaycan SSR-nin Qaradağ rayonu ərazisində yerləşən Sahil qəsəbəsi də anadan olmuşdur. O, həmin qəsəbənin 228 saylı orta məktəbində təhsil almış, 2004-cü ildə oradan məzun olmuşdur. Hüseynov həmin il Bakı Dövlət Universitetinin beynəlxalq münasibətlər ixtisasına prezident təqaüdü ilə qəbul olmuş, 2008-ci ildə oradan bakalavr dərəcəsi ilə məzun olmuşdur. O, magistr dərəcəsini Tartu Universitetinin Yohan Şütte Siyasət Araşdırmaları İnstitutundan almışdır.
Hüseynov 2018-ci ilin aprel ayında Murad Muradov ilə birlikdə Topçubaşov Mərkəzini təsis etmişdir. Mərkəz Bakı şəhərində fəaliyyət göstərən Regional Araşdırmalar İctimai Birliyi daxilində fəaliyyət göstərir.
Hüseynov "Modern Diplomacy", "The Independent Türkçe", "Visegrad Insight", "New Eastern Europe", Strateji və Müasir Araşdırmalar Mərkəzi, "The Jamestown Foundation", Ankara Böhran və Siyasət Araşdırmaları Mərkəzi, "Foreign Policy News", "The National Interest", "Al Bawaba", "The Times of Israel", "TRT World", "Vostokian", "Polis180", "Kyiv Post" kimi beynəlxalq media orqanlarında məqalələr və müsahibələr ilə çıxış etmiş, həmçinin Azərbaycan mətbuatında (İctimai TV, AzTV, APA TV, Space TV) da çıxış etmişdir.
Əsərlər
• 3
Neonasizm
Neonasizm ( – yeni, nasizm) — İkinci Dünya müharibəsindən sonra nasional sosialist görüşlər kəsb edən və ya özlərini Nasional Sosialist Alman Fəhlə Partiyasının ( NSAFP) davamçıları elan edən siyasi ideologiyalara və sosial hərəkatlara verilən ümumi ad. Neonasistlər öz ideologiyalarından nifrət təşviq etmək və azlıqlara hücum etmək, bəzi hallarda isə faşist bir dövlət qurmaq üçün istifadə etmək arzusundadırlar. Bu, qlobal bir ideologiyadır və çoxlu ölkələrdə nümayəndəlik edən təşkilatları var.
Neonasizm nasist doktrinasındakı ultramilliyətçilik, irqçilik, ksenofobiya, eyblizm, homofobiya, antiqaraçıçılıq, antisemitizm, antikommunizm və Dördünü Reyxin təsis edilməsi kimi elementləri özünə götürür. Holokostun inkarı, nasist simvollardan istifadə və Adolf Hitlerin məftunluğu neonasistlər arasında populyardır. Bunun səbəbi bir çox ölkələrdə nasist skinhedlərin saylarının çoxalmasıdır.
Bəzi Avropa və Latın Amerikası ölkələrində nasist, irqçi, antisemit və homofob görüşlərin ictimai şəkildə ifadə edilməsi qadağa edən qanunlar qəbul edilmişdir. Bəzi Avropa ölkələrində nasist simvollardan istifadə qadağan edilmişdir.
Termin və ideologiya
Neonasizm termini İkinci Dünya müharibəsindən sonra fəaliyyət göstərmiş və nasizm ideologiyasını qismən və ya tamamilə canlandırmağı diləyən hər bir hərbi, sosial və ya siyasi hərəkata aid edilir. Neonasizm ultrasağçılığın bir növü hesab edilir. Neonasistlərin əsasən "rəngli" irqlər barədə narahat olsalar da, onların əsas rəqibləri yəhudilərdir. Onlar yəhudiləri "dünyanın fəthindən sonra bütün millətlərin və ənənələrin məhv olduğu çoxirqli bir dünyanın memarları" hesab edirlər.
Ekologiya və envayromentalizm
Neonasizm ümumilikdə özünü envayromentalizmin dərin ekologiyanı, sağlamlıq hərəkatlarını və heyvan proteksionizmini dəstəkləyən qan və torpaq variasiyası ilə bir cərgəyə düzür. Bəzən "ekofaşizm" adlanan bu tendensiya Rixard Darre tərəfindən orijinal alman nasional sosializmində təmsil edilmişdir.
Xarici keçidlər
Neo-nasizm – Jewish Virtual Library saytında.
Vilyam Hört
Vilyam Hört — ABŞ-lı aktyor.
Həyatı
Altı yaşına qədər atasının təyin edildiyi Quam adalarında yaşayan Uliyam Hört ana-atasının boşanmasıyla birlikdə atasını ziyarət üçün Sudan və Somali kimi yerləri çox kiçik yaşda gəzmə fürsəti tapdı. Bir yaşında olanda anasının III Henri Lüs ilə evlənməsi ilə birlikdə səyyah həyatı birdən-birə dəyişən aktyor, ögey atasının istəyi ilə qatı bir teologiya təhsili görməyə başladı.
1985-ci ildə rol aldığı Ektor Babenkonun Hörümçək qadının öpüşü adlı filmdə canlandırdığı Latın Amerika həbsxanasında məhkum olan homoseksual vitrin dizayneri rolu ilə Ən yaxşı kişi roluna görə Oskar mükafatının sahibi oldu. Karyerası ərzində çox fərqli rolları təsir edici və də real bir üslubla canlandıran aktyor 1986-cı ilin filmi Kiçik tanrının övladlarındakı müəllim və 1987-ci ilin filmi Televiziya xəbərlərindəki televiziya aparıcısı rolu ilə iki dəfə daha Oskara namizəd göstərildi.
Ən az sinema qədər teatr sahəsində də bir ad olan Vilyam Hört bu günə qədər yetmişin üzərində oyunda rol aldı. Bunlardan Devid Rabenin Hurlyburly adlı səhnəciyi aktyora Toni mükafatı namizədliyi gətirdi.
İmran Seyidov
İmran Sultan oğlu Seyidov (16 dekabr 1922, Quba – 10 may 2001) — şair, nasir, ədəbiyyatşünas, və tərcüməçi, 1943-cü ildən Azərbaycan Yazıçılar Birliyinin üzvü, Jurnalistlərin Birliyinin üzvü (1977), Azərbaycanın Əməkdar mədəniyyət işçisi (1982)
Həyatı
İmran Seyidov 1922-ci il dekabrın 16-da Azərbaycanın Quba şəhərində anadan olmuşdur. Orta təhsili Bakıdakı 1 saylı məktəbdə almış (1940), M.Əzizbəyov adına Azərbaycan Dövlət Sənaye İnstitutunun energetika fakültəsini bitirmişdir (1945). Azərbaycan EA-nın Energetika İnstitutunda kiçik elmi işçi (1945-1946), sonra Nizami adına Ədəbiyyat İnstitutunda kiçik elmi işçi (1946-1948), icctimai elmlər bölməsində elmi katib (1948-1970), "Sovetskaya türkologiya" jurnalı redaksiyasında baş redaktorun müavini (1959-1987), Azərbaycan EA Nizami adına Ədəbiyyat İnstitutunda baş elmi işçi (1987-1995), Azərbaycan EA Milli Münasibətlər İnstitutunda baç elmi işçi vəzifələrində çalışmışdır (1995-2001). Ədəbi fəaliyyətə 1939-cu ildən "Molodoy raboçiy" ("Gənc fəhlə") qəzetində çap olunan "Yeni iliniz mübarək" şeiri ilə başlamışdır. Ondan sonra dövri mətbuatda müntəzəm çıxış etmişdir. 1966-cı ildən Azərbaycan Yazıçılar İttifaqında rus bölməsinin rəhbəri olmuşdur. Onun şeirlərin, hekayə, oçerk və məqalələri Bakı, Moskva, Penza, Minsk, Tbilisi və s. şəhərlərdə nəşr olunan rus dövri mətbuatında vaxtaşırı çap olunmuşdur. Əsərlərini rus dilində yazmışdır. Külli miqdarda tərcümələri vardır. "Koroğlu" eposunun Azərbaycan dilindən rus dilinə filoloji tərcüməsini edib çapa vermişdir. Xidmətlərinə görə "Şərəf nişanı" ordeni (1981), "Əmək veteranı" (1984) və digər medallarla, Azərbaycan SSR Ali Soveti Rəyasət Heyətinin Fəxri fərmanı (1967-1982) ilə təltif edilmişdir. "Kamil sənətkar", "Səməd Vurğun - 90", "Gənclərin hərbi-vətənpərvərlik tərbiyəsində fəal iştirakına görə" (1995) fəxri diplomlara və "Qızıl qələm" mükafatına layiq görülmüşdür.
2001-ci il mayın 10-da vəfat etmişdir.
Yaponiya türkləri
– Yaponiya dövlətinin ərazisində yaşayan Türkiyə türkləri.
Demoqrafiya
Türklərin Yaponiyaya miqrasiya dalğası 1990-cı illərdə başlayıb. Həmin dövrlərdə 20-30 yaşlı kişilər işləmək üçün təkbaşına Yaponiyaya miqrasiya edirdilər. 1990-cı ildə Yaponiyada yaşayan türklərin sayı 220 olduğu halda, 30 il sonra - 2010-cu ildə bu say 7,6 dəfə artaraq 1553-ə çatmışdır. Yaponiyaya gələn türk kişilərin çoxu burada yapon qadınlarla evlənərək ailə həyatı qurublar. 2000-ci illərdə isə öz icmalarını qurmağa başlayıblar. 2018-ci ilin məlumatına əsasən hazırda Yaponiyada 5393 türk yaşayır ki, onlardan 619-u Yaponiya vətəndaşı ilə evlənib və bu evliliklərdən 400-ə yaxın türk-yapon uşaq doğulub.
Yaponiyada doğulan türk uşaqların qarşılaşdıqları əsas problemlər İslam təhsilinin olmaması və türk dilində təhsil ala bilməmələridir.
Türklərin ən çox cəmləşdiyi prefektura Aiçi prefekturasıdır. Yaponiya türklərinin üçdə biri burada yaşayır. Daha sonra Tokio və Saytama prefekturaları da Yaponiya türklərinin ən çox yaşadığı ərazilərdir. 2018-ci il məlumatına görə Yaponiya türklərinin prefekturalara görə paylanması belədir: Aiçi (1616), Saytama (1555), Tokio (814), Kanaqava (264), Osaka (218), Qunma (195), Çiba (95), Qifu (76), Kioto (71) və Hyoqo (56).
2010-cu ilin statistikasına görə yaponlarla evlənən türk qadınların göstəricisi 2,1% olduğu halda, yaponlarla evlənən türk kişilərin göstəricisi 66,2% təşkil edir.
İcmalaşma
Aiçi prefekturasında yaşayan türklər iki icma halında yaşayırlar ki, onlardan birincisi Ordu mənşəli icmadır. Bu icmadan olan türklər Türkiyənin Ordu vilayətindəndirlər. Çoxu xalçaçı, rəngsaz kimi işlərlər məşğul olan işçilərdir. İcmanın mərkəzi 2004-cü ildə açılmış K məscididir. İcmanın uşaqları Yaponiya məktəblərinə gedirlər. K məscidində isə Quran dərsləri keçirlər. Quran öyrətmə metodu isə 2006-cı ildə könüllü müəllim olmuş bir türk tərəfindən təklif olunub. Türkiyədə Quran dərsləri minimum 5-ci sinifdən başlasa da, Yaponiyada belə məhdudiyyət olmadığından uşaqlar lap balacalıqdan bu dərslərə qatıla bilirlər.
İkinci icma isə bir qeyri-kommersiya təşkilatı və Türk Beynəlxalq Məktəbi tərəfindən əsası qoyulan icmadır. Bu təşkilatın üzvləri yüksək təhsil alan və Türkiyənin digər bölgələrindən olan türklərdir. Onlar Yaponiyaya 2006-cı ildə gələrək icmalaşıblar. Bu icmanın üzvləri Gülən hərəkatının dəstəkçisidirlər. İcmanın uşaqları Türk Beynəlxalq Məktəbində təhsil alırlar və ordulu icmadan fərqli olaraq dini təhsilə diqqət yetirmirlər.
Muskan (film, 2004)
Süjet xətti
Cəsarətli, gülərüz və çılğın modelyer olan Sameer Oberoi (Aftab Shivdasani) həyatda ona lazım ola bilən hər şeyə malikdir: müvəffəqiyyətli karyera; etibarlı və təhlükəsiz gələcək; rahat və zəngin həyat tərzi; onunla evlənməyə ümid edən gözəl qız olan Jahnvi (Neha); bir adam xoşbəxt olmaq üçün daha nə istəyə bilər ki? Amma Sameerin beynində xəyal etdiyi qızın obrazı var və o, tezliklə onu tapacağına ümid edir. Onun bu axtarışı daha yaxşı model axtarışındakı maneələrlə qarşılaşır; bir sıra yanlış telefon zəngləri, onu tanımadığı gənc bir xanımla birləşdirir. Samirin qrupu başqa bir yerə səyahət etmək qərarına gəlir və yolda onların maşını xarab olduğuna görə onlar Muskaan adlı gənc xanımın – “yanlış nömrə”nin də içində olduğu eyni avtobusda təsadüfən səyahət etməyə məcbur olurlar və bu səyahət zamanı Samir və Muskaan arasında yolda bir sıra anlaşılmazlıqlar baş verir. Samir Muskanı bəyənir və onu özünün axtardığı yeni modeli kimi təyin etmək qərarına gəlir və qız onun bu qərarı ilə razılaşır. Sonra Canvi (Jahnvi) qrupun bir üzvü tərəfindən mədəsindən vəhşicəsinə bıçaqlanaraq öldürülür və beləliklə də onların dünyası alt-üst olur və polisin əlindəki yeganə ipucu qızın qatilinin adının “S” hərfi ilə başlamasıdır və nəyin bahasına olursa olsun qatili əldə etməyə qərarlı olan müfəttiş Vikram Rajputun gözündə Samir qızın qətlində əsas şübhəliyə çevrilir. Qatilin axtarışı zamanı Muskaan (Gracy Singh) və Sameer bir-birlərinə aşiq olurlar. Onlar polis bölməsinə getməyə hazırlaşarkən Muskaan Canvinin atasına mesaj qoyduğu kasetlə gəlir. Kasetdəki səsləri dinlədikdən sonra qatilin əslində Satin (Sameerin ən yaxşı dostlarından biri) olduğu məlum olur. Sonda Satin həbs edilir və Muskaan və Sameer yenidən birləşirlər.
Monferra (İzer)
Monferra  — Fransa da kommuna, Rona-Alplar regionunda yerləşir. Departament — İzer. Sen-Juar-an-Valden kantonuna daxildir. Kommunanın dairəsi — La-Tur-dyu-Pen.
INSEE kodu — 38256. Kommunanın 2006-cı il üçün əhalisi 1430 nəfər təşkil edirdi. Kommuna dəniz səviyyəsindən 488 ilə 721 qədər metr yüksəklikdə yerləşir. Kommuna Paris dən təxminən 450 km cənub-şərqdə, Lion dan 70 km cənub-şərqdə, Qrenobldan 36 km şimal-qərbdə yerləşir.
Əhalisi
Əhalinin dinamikası (INSEE) :
Velimir Neidhardt
Velimir Neidhardt (d. 7 oktyabr, 1943, Zaqreb, Xorvatiya) — memar, professor, Xorvatiya Elmlər və İncəsənət Akademiyasının həqiqi üzvü, Sloveniya Elmlər və İncəsənət Akademiyasının müxbir üzvü.
Haqqında
Velimir Neidhardt 7 oktyabr, 1943-cü ildə Xorvatiyanın paytaxtı Zaqrebdə anadan olub.
Neidhart Zaqreb Universitetinin Memarlıq Fakültəsinin professorudur. 1995–1999-cu illərdə Xorvatiya Memarlar Assosiasiyanın prezidenti olub. 1991-ci ildən bəri Xorvatiya Elmlər və İncəsənət Akademiyasının həqiqi üzvüdür. 2015-ci ilin iyun ayından bəri o həm də, Sloveniya Elmlər və İncəsənət Akademiyasının müxbir üzvüdür.
Neidhardtın ən mühüm işi Zaqrebdə Milli və Universitet Kitabxanasının binasıdır.
Xatirəsi
2001-ci ildə Vukiç Fedya memarın fəaliyyəti ilə bağlı əsər yazıb.
Xarici keçidlər
http://www.neidhardt.hr
Samira Jazzy
Samira Jazzy (Samirə Rəcəbli, tam adı: Samirə Rəcəbəli qızı Rəcəbli; d. 1 dekabr 1980, Bakı, Azərbaycan SSR, SSRİ) — Azərbaycan müğənnisi, back vokalist, səs aktyoru.
1999-cu ildən bəstəkar və pedaqoq Nailə Mirməmmədlidən vokal dərsləri alıb və 2004-2005-ci illər arasında onun yaratdığı "Kapriz" qrupunun solistlərindən biri olub.
Samira Jazzy səs aktyorudur. Televiziya və radioda yayımlanan reklam çarxları, çağrı mərkəzləri, sənədli filmlər, cizgi filmləri, tədqimat videolarında Samiranın səsini eşitmək olar. Eyni zamanda o, ölkənin nəqliyyat sektorunun bələdçi səsidir. Samira Jazzy 2021-ci ilin dekabr ayında Beynəlxalq Muğam Mərkəzində keçirilən Simurq 2021 qala gecəsində il ərzindəki aktiv fəaliyyətinə görə "Simurq 2021" mükafatına layıq görülüb.
Erkən illəri
Samira Jazzy, tam adı ilə, Samirə Rəcəbəli qızı Rəcəbli 1 dekabr 1980-ci il tarixində Bakı şəhərində doğulub. Uşaqlıqdan musiqi duyumu ilə fərqlənib, uşaqlıqdan eşitdiyi musiqiləri pianoda ifa etməyə başlayıb.
1999-cu ildən bəstəkar və pedaqoq Nailə Mirməmmədlidən vokal dərsləri alıb və 2004-2005-ci illər arasında onun yaratdığı "Kapriz" qrupunun solistlərindən biri olub.
Karyerası
Samira Jazzy Back vokalistdir. Abbas Bağırovun "Yeni il gəlir" (2002), Rüfət Mehdiyevin "Odlar yurdum" (2003), Elmir Dəyirmanın "Tək sənə görə" (2015), Mahir Zeynalovun "Yandım" (2016), Amil Həsənoğlunun "O gözlər" (2017), Cavid Məmmədovun "Saçlarının ətri", "Bir gün" (2019) və Fuad Musayevin "Xəzərin sahilində" mahnılarının back vokalında onun səsini eşitmək olar.
2008-ci ildən dublyaj və səsləndirmə sahəsinin tanınan səslərindən hesab olunur. Televiziya və radioda yayımlanan reklam çarxları, çağrı mərkəzləri, sənədli filmlər,  cizgi filmləri, radio jingle'lar, tədqimat videolarında Samiranın səsini eşitmək olar. Eyni zamanda o, ölkənin nəqliyyat sektorunun bələdçi səsidir.
2017-ci ildə Coşqun Qadaşovun "Coffee Band" qrupunun solisti kimi "Gəl, Günəşim" adlı mahnını ifa edib. 2018-ci ildə Heydər Əliyev Sarayında keçirilən “Jazzeri Bands And Arts” konsert proqramında kubalı musiqiçi Yanssel Castellonun “Los Amigos” qrupu ilə çıxış etmişdi.
2019-2020-ci illərdə ATV kanalında yayımlanan "Yol əhvalatı" verilişinin aparıçısı qismində virtual bələdçi orazını səsləndirib. 2020-ci ildə AVTO FM-də (107.7 FM) "Jazz Vaxtı" verilişinin aparıcısı və müəllifi olub.
Samira Jazzy bir çox kaverlərin ifaçısıdı – "Limanlar", "Güldür Məni" və "Bir daha" (Orxan Bağırovla duet). Onların arasında ona ən çox uğur gətirən isə, 2020-ci ildə ifa etdiyi "Karvan" qrupunun "Sarı Güllər" mahnısı olub. Samirə Rəcəbli 2020-ci ildə “Əzizim” mahnısının yeni versiyasını dinləyicilərə təqdim edib. Eyyub Yaqubovun repertuarından olan mahnının Rəcəbli tərəfindən ifasını Elnur Fəttahov müşayiət edib. Mahnı bu müşayiət və ifada yeni tərzdə səslənib. Eyyub Yaqubov, eyni zamanda Samira Jazzy pərəstişkarları mahnının yeni tərzdə səsləndirilməsindən razı qalıblar. 2020-ci ildə Samira Jazzy Orxan Bağırovla birgə Brilliant Dadaşovanın repertuarından "Yaş o yaş deyil" lirik mahnısını ifa edib. Duet pianoçu Elvin Fəridlinin müşayiəti ilə ifa edilmişdir.
2021-ci ildə Orxan Bağırovla daha bir duet işıq üzü görür. Aranjimanı Vüsal Həsənova məxsus olan, Eldar Mansurovun “Bir Daha” mahnısının kaveri kliplə tamaşaçılara təqdim olunur. Komandanın ərsəyə gətirdiyi bu iş, dinləyicilər tərəfindən rəğbətlə qarşılanır. Mahnıda flamenko janrında müraciət olunub, gitarada Elnur Fəttahov, saksafonda Emil Bağırov ifa edib.
2020-2021 İctimai Televiziyada yayımlanan "Fatehin Divanı" verilişinin II mövsümündə "FM Express" qrupunun solistlərindən biri olub. 2021-ci ildə Aytən İsmixanovanın musiqisi, Xanım İsmayılqızının sözlərinə yazılan  "Qanadım ol" adlı ilk solo mahnısını və o mahnıya çəkilən klipi tamaşaçıların öhdəliyinə buraxır.
2022-ci ildə Nəsimi Məmmədovla "Toxunaydım əlinə" adlanan dueti dinləyicilərin öhdəçiliyinə buraxır. Bu mahnının müəllifləri bəstəkar Vüqar Mirzəyev və şair Orxan Mürvətlidir. 2022-ci ildə Samira Jazzy bəstəkar Günel Əlizadənin "Səni bənzədirəm" mahnısını ifa edir. Mahnının klipində müğənni rəssam obrazını canlandırmışdır.
Samira Jazzy 2022-ci ilin mayında "Karvan" qrupunun yaradıcıları bəstəkar Mikayıl Vəkilov və prodüser Sevinc Kərimova ilə birlikdə 107.7 AVTO FM radionun "Nigarla Günorta Şousu"nun qonaqları olub və orada "Sarı Güllər" mahnısı ilə yanaşı, "Qara Gözlər" və "Tufanla Oynama" mahnılarını canlı olaraq ifa edib.
Ayaz Həsənov
Ayaz Binyət oğlu Həsənov — Azərbaycan Silahlı Qüvvələrinin general-leytenantı, Azərbaycan Silahlı Qüvvələrinin Baş Qərargah rəisinin müavini — Əməliyyat Baş İdarəsinin rəisi (2017—2021).
Həyatı
Həsənov Ayaz Binyət oğlu 1 aprel 1972-ci ildə Şamaxı rayonunda anadan olub. 1989-cu ildə C. Naxçıvanski adına hərbi liseyi, 1993-cü ildə Sankt-Peterburq Ali Ümumqoşun Komandirlər Məktəbini Dəniz piyada ixtisası üzrə fərqlənmə ilə, 1999-cu ildə Silahlı Qüvvələrin Hərbi Akademiyasının ilk buraxılışını fərqlənmə ilə bitirib.
Müxtəlif vaxtlarda Hava desant hazırlığı, Xüsusi təyinatlı kurslarını müvəffəqiyyətlə bitirmişdir. Türkiyə Silahlı Qüvvələrinin Qərargah və əməliyyat-taktiki təlimlərində iştirak edib
Ailəlidir. 2 övladı var.
Hərbi xidməti
1993-cü ildən taqım, bölük komandiri, taborun qərargah rəisi, tabor komandiri, briqadanın qərargah rəisi, briqada komandiri, Ordu korpusunun qərargah rəisi-korpus komandirinin birinci müavini, Ordu korpusunun komandiri, Naxçıvan Muxtar Respublikasında Əlahiddə Ümumqoşun Ordu komandanının birinci müavini-qərargah rəisi vəzifələrində xidmət edib.
2003-cü il iyunun 24-də Ümummili lider Heydər Əliyevin Sərəncamına əsasən "Hərbi xidmətlərə görə" medalı ilə təltif olunub.
2007-ci il iyunun 21-də Azərbaycan Respublikası Prezidenti İlham Əliyevin Sərəncamına əsasən "Azərbaycan Bayrağı" ordeni ilə təltif olunub.
2012-ci il iyunun 25-də Azərbaycan Respublikası Prezidenti İlham Əliyevin Sərəncamlarına əsasən "Vətənə xidmətə görə" ordeni ilə təltif olunub və "general-mayor" ali hərbi rütbəsi verilib.
2013-cü il iyunun 25-də Azərbaycan Respublikası Prezidenti İlham Əliyevin Sərəncamına əsasən "Vətən uğrunda" medalı ilə təltif olunub.
2017-ci il iyunun 20-də Azərbaycan Respublikası Prezidenti İlham Əliyevin Sərəncamına əsasən Azərbaycan Silahlı Qüvvələrinin Baş Qərargah rəisinin müavini — Əməliyyat Baş İdarəsinin rəisi vəzifəsinə təyin edilib.
2018-ci il iyunun 25-də Azərbaycan Respublikası Prezidenti İlham Əliyevin Sərəncamına əsasən "general-leytenant" ali hərbi rütbəsi verilib.
2018-ci ildə Azərbaycan Silahlı Qüvvələrinin yaranmasının 100 illiyi və Bakı şəhərinin işğaldan azad olunmasının 100 illiyi ilə əlaqədar keçirilən hərbi parada komandanlıq edib.
2020-ci il iyunun 25-də Azərbaycan Respublikası Prezidenti İlham Əliyevin Sərəncamına əsasən "İgidliyə görə" medalı ilə təltif olunub.
Turan batalyonu
Turan batalyonu — Rusiya–Ukrayna müharibəsində döyüşən Ukrayna Silahlı Qüvvələrində türk xalqlarından formalaşmış könüllü batalyon.